o
HELLITTÄMÄTTÖMYYS VAIKO VETÄYTYMINEN?
Nimeni on Valerie Ellis ja tulen Orlandosta, Floridasta.
On hienoa olla taas seurassanne TV7-kanavalla.
Jumala tekee mahtavia juttuja tällä TV-kanavalla.
Jumala rakastaa Suomea.
On hienoa, kuinka hän toimii täällä Martti Ojareksen kautta.
Kiitos, että saimme tulla puhumaan teille Jumalan asioista.
Haluaisin kertoa teille asiasta, jonka Jumala on laskenut sydämelleni.
Se koskee hellittämättömyyttä ja vetäytymistä.
Kun rukoilin puolestanne, aloin mietiskellä sitä, -
miten usein tunteitamme loukataan seurakunnassa.
Joskus petymme siihen, mitä näemme.
Sydämemme turhautuu, ja alamme vetäytyä.
Jos tunnistit itsesi, tämä opetus on sinua varten.
Israelin kansa on ollut juuri samassa tilanteessa.
Muistatteko, kuinka Israel sai ensimmäisen kuninkaansa?
Heillä ei ollut aikaisemmin ollut kuningasta.
Jumala oli halunnut heidän tuntevan hänet.
Hän oli halunnut erottaa heidät kaikista muista kansoista.
Hän halusi itse olla Israelin kuningas.
Voitteko kuvitella?
Muilla kansoilla oli kuninkaana ihminen, mutta Israelilla Jumala.
Eräänä päivänä Israel kyllästyi Jumala-kuninkaaseensa.
Uskon, että tilannetta voi verrata nykyseurakuntaan.
Avatkaa 1. Sam. 8:5.
"...ja sanoivat hänelle: 'Katso, sinä olet käynyt vanhaksi, -
eivätkä poikasi vaella sinun teitäsi. Niin aseta nyt meille -
oikeutta jakamaan kuningas, jollainen kaikilla muillakin -
kansoilla on.' "
Kansa ei halunnutkaan Jumalaa kuninkaakseen.
He halusivat ihmiskuninkaan.
2. Sam. 8:5-6 "Mutta Samuel pahastui siitä, että he sanoivat: -
'Anna meille kuningas jakamaan meille oikeutta'. Ja Samuel -
rukoili Herraa. Niin Herra sanoi Samuelille: "Kuule kansan ääntä -
kaikessa, mitä he sinulle sanovat; sillä sinua he eivät ole pitäneet -
halpana, vaan minut he ovat pitäneet halpana olemaan -
heidän kuninkaanansa."
Jumala tunsi itsensä torjutuksi.
Miksi tuomari tai profeetta ei kelvannut israelilaisille?
Siihen aikaan tuomarit ja profeetat johtivat Israelia.
He rukoilivat, ja kansa näki Jumalan tekevän ihmeitä.
Miksi kansa turhautui?
Vaikka Samuel oli Jumalan mies ja erinomainen johtaja, -
hänen poikansa eivät olleet.
Samuelin edeltäjä oli Eeli.
Myös Eelin pojat olivat huonoja johtajia.
He toivat prostituution seurakuntaan.
He kavalsivat rahaa ja ottivat lahjuksia.
Israelilaiset turhautuivat nähdessään sellaisia johtajia.
Uskon, että monet uskovat ovat samassa tilanteessa.
He ovat turhautuneet seurakuntansa johtajiin.
Johtajat pettävät aviopuolisoitaan ja ottavat avioeroja.
Seurakunnissa on rahaskandaaleja.
Israelilaiset kyllästyivät siihen.
Uskon, että tekin olette kyllästyneet siihen.
Koette olonne voimattomiksi ja alatte vetäytyä.
Israelilaiset olivat juuri samanlaisessa tilanteessa.
Kansa halusi erottaa valtiovallan ja seurakunnan.
He eivät luottaneet uskovien johtajuuteen.
He halusivat aatteellisen kuninkaan.
Viime presidentinvaaliemme kampanjalause oli: -
"Haluamme muutoksen".
Uskon, että monet tuntevat niin.
Heidän tunteitaan on loukattu, ja he ovat pettyneet seurakuntaan.
He ovat vetäytyneet.
Luin tilastoja Suomen tilanteesta.
Tiesittekö, että kun kysyttiin, -
kuinka moni suomalainen käy kirkossa kerran viikossa, -
vain neljä prosenttia vastaajista sanoi käyvänsä.
Vain neljä prosenttia?
Missä on seurakunta?
Haluan rohkaista teitä.
Israelin Jumala, joka piti huolta Israelin seurakunnasta, -
pystyi hoitelemaan Samuelin pojat.
Kun Eelin pojat toimivat väärin, Jumala antoi heille aikaa muuttua.
Jumala halusi heidän katuvan, -
mutta he eivät katuneet, ja Jumala asetti Samuelin heidän tilalleen.
Jumala toimii samoin nykyäänkin.
Jumala rakastaa seurakuntaansa, ja hän pitää siitä huolen.
Älkää katkeroituko. Antakaa anteeksi.
Jumalalla on suunnitelma seurakunnan varalle, -
ja hän aikoo kaunistaa sen.
Jeesus rakastaa seurakuntaa.
Jes. 62:5b "...ja niinkuin ylkä iloitsee morsiamesta, niin sinun -
Jumalasi iloitsee sinusta."
Se on palavaa rakkautta.
Ilm. 22:17 "Ja Henki ja morsian sanovat: 'Tule!'
Ja joka kuulee, sanokoon: 'Tule!' Ja joka janoaa, tulkoon, -
ja joka tahtoo, ottakoon elämän vettä lahjaksi."
Jumala aikoo käyttää seurakuntaa lopun aikojen herätyksessä.
Hän haluaa meidät mukaan. Kutsumuksemme on olla yhtä.
Meillä on yhteys keskenämme.
En ehdi nyt opettaa teille siitä, kuinka voimallinen asia yhteys on.
Seurakunta on veljien ja sisarten anteeksiantoa ja yhteyttä.
Oletko sinä vetäytynyt? Onko tunteitasi loukattu?
Voisitko päästää siitä irti? Voisitko antaa anteeksi?
Jos pystyt siihen, Jumala on varannut sinulle jotain hienoa.
Kerron teille salaisuuden. Jumala ei tykkää uskonnosta.
Uskonto on kokoelma uskomuksia -
ja ajatusrakennelmia.
Jumala on kiinnostuneempi henkilökohtaisesta suhteesta.
Hän haluaa intohimoisen, pyhän ja puhtaan suhteen sinuun.
Sellainen Jumalamme on.
Sananl. 13:6.
Haluan sinun tietävän yhden asian.
Ehkä tunteitasi on loukattu seurakunnassa.
Ehkä sinua häiritsee jokin asia kansallisella tasolla.
Ehkä et ymmärrä, miksi Jumala ei puutu syntiin.
Olet alkanut miettiä, eikö Jumala välitä synnistä ollenkaan.
Kyllä Jumala vihaa syntiä.
Syy siihen on se, että synti tuhoaa ihmisiä.
Sananl. 13:6 "Vanhurskaus varjelee nuhteettomasti vaeltavan, -
mutta jumalattomuus syöksee syntisen kumoon."
Jumala vihaa syntiä, koska hän rakastaa syntistä.
Hän todellakin rakastaa ihmisiä.
Hän ei pidä synnistä.
Hän ei ikinä suvaitse sitä.
Hän itse kirjoitti lait, joiden valossa tiedämme, -
jos joku toimii väärin.
Prostituutio ja seksuaaliset synnit tuhosivat Israelin lapsia.
Jeesus kuoli heidän lastensa ja meidän lastemme puolesta.
Jumala vihaa syntiä, mutta hän rakastaa ihmisiä palavasti.
Room. 5:8 "Mutta Jumala osoittaa rakkautensa meitä kohtaan siinä, -
että Kristus, kun me vielä olimme syntisiä, kuoli meidän edestämme."
Sinun ei tarvitse olla täydellinen.
Ehkä olet vetäytynyt seurakunnasta, koska teit itse jotain väärin.
Ehkä olet satuttanut muita.
Jumala rakastaa sinua ja antaa sinulle anteeksi. Pyydä vain.
Palaa hänen luokseen.
Jumala ikävöi sinua. Hän kuoli puolestasi ja antoi kaikkensa.
Hän ei olisi kuollut puolestasi, ellei rakastaisi sinua.
Oletko vetäytynyt pois? Palaa kotiin.
Palaa takaisin Jumalan luo. Älä murehdi sitä, mitä olet tehnyt.
Päästä irti katkeruudestasi ja tule kotiin.
On kyse Jumalasta, eikö olekin?
Hän rakastaa sinua ja kutsuu sinua takaisin.
Hoos. 2:14. Rakastan tätä jaetta.
"Sentähden, katso, minä taivuttelen hänet, kuljetan hänet erämaahan -
ja viihdyttelen häntä."
Jumala haluaa taivutella sinua ja voittaa sinut takaisin.
Kuuletko, kun hän kutsuu sinua?
Tarvitsemme sinua.
Kansa oli muuttanut mielensä. He halusivat muutosta.
He eivät halunneet johtajakseen pappia, vaan kuninkaan.
Jumala myöntyi heidän pyyntöönsä.
Minkälaisen kuninkaan he saivat?
Ihmisten valinnat tuntuvat loogisesti järkeviltä.
Jumalan valinnat ovat erilaisia.
Ihmiset valitsivat Saulin.
Hän oli pitkä, rohkea ja hyvännäköinen.
Kansa halusi hänet johtajakseen.
Jumala sanoi, ettei Saul ollut hänen valintansa.
Lukekaa tämä kertomus. Se alkaa 1. Sam. 9. luvusta.
Saul oli täynnä hyviä aikomuksia, -
mutta hänen toimintansa ei heijastanut niitä.
Jumala haluaa, että sydämemme on sitoutunut häneen.
Hyvät aikomukset eivät riitä.
Äitini sanoi aina, etteivät aikomukset pysty tiskaamaan.
Jumala haluaa meidän toimivan.
Jumala toimi ihmeellisesti Saulin kohdalla.
Vaikka Jumala ei ollut valinnut Saulia, hän auttoi tätä.
Sellainen Jumala on.
Vaikka kansa oli torjunut Jumalan vaatimalla kuningasta, -
Jumala auttoi Saulia menestymään.
Saulin kulkiessa tiellä Pyhä Henki valtasi hänet, -
ja hän sai uuden sydämen.
Sen Jumala antaa myös meille.
Kun pyydämme Jeesusta sydämeemme, saamme uuden sydämen.
Voit rukoilla sitä juuri nyt.
"Jeesus, tule sydämeeni. Anna minulle anteeksi kaikki syntini."
Hän antaa sinulle uuden sydämen.
Vanhan testamentin aikaan sitä ei yleensä tapahtunut, -
mutta Saul sai uuden sydämen.
Hän epäonnistui kuninkuudessaan. Se oli surullinen tarina.
Hän oli kuin kaunis kilpahevonen, joka kaatuu radalla.
Sitten Jumala valitsi Daavidin. Kukaan muu ei olisi häntä huolinut.
Samuel sanoi Iisaille, että hänen pojastaan tulisi uusi kuningas.
Kenellekään ei tullut mieleen, että Samuel voisi tarkoittaa Daavidia.
Kenellekään ei olisi tullut mieleen valita Daavidia.
Miksi Jumala valitsi juuri hänet?
Vastaus löytyy jakeesta Apt. 13:22.
"Mutta hän pani hänet viralta ja herätti heille kuninkaaksi -
Daavidin, josta hän myös todisti ja sanoi: 'Minä olen löytänyt -
Daavidin, Iisain pojan, sydämeni mukaisen miehen, joka on tekevä -
kaikessa minun tahtoni'."
Daavid oli erilainen kuin muut Israelin kuninkaat.
Jo nuorena poikana hän koki mahtavia seikkailuja.
Kerran hän sai voitelun taistella leijonaa vastaan paljain käsin.
Hän taisteli myös karhun kanssa.
Kerran hän vei ruokaa israelilaissotilaiden leiriin.
Sotilaat olivat jo päiviä vavisseet Goljatin pelossa.
Daavid voitti hänet lingolla.
Nuoret katsojat, teidän ei tarvitse odottaa aikuiseksi tuloa.
Jos seuraatte Jumalaa, hänen läsnäolonsa asettuu teihin -
ja te pääsette tekemään urotöitä.
Dan. 11:32 "...niitten joukko, jotka tuntevat Jumalansa, -
pysyy lujana ja tekee tehtävänsä."
Daavid toimi niin.
Sinäkin voit toimia niin.
Jumala antaa meidän valita.
Valitsemmeko Saulin vai Daavidin tien?
Saul oli täynnä hyviä aikomuksia, mutta Daavid oli täynnä Jumalaa.
Kumpi sinä haluat olla?
Ps. 27:4 "Yhtä minä rukoilen Herralta, sitä minä pyydän: -
että saisin asua Herran huoneessa kaiken elinaikani..."
Mekin haluamme asua Herran huoneessa.
Sitä Daavid halusi.
Hän halusi asua Herran kanssa.
Minulle sattui jotain samantapaista.
Eräs suomalainen ystäväni tuli käymään luonani.
Satuin olemaan todella kiireinen.
Minulla oli opetustöitä ja lisäksi kävin kursseilla.
Yleensä luonani vierailee ihmisiä, jotka haluavat vain nähdä Orlandon.
Siellä on suuria huvipuistoja ja kaikenlaista nähtävää.
Ajattelin, että ystäväni oli kiinnostunut niistä.
Sanoin, että hänen olisi paras vuokrata auto.
Hän kuitenkin sanoi, ettei halunnut nähdä huvipuistoja.
Hän halusi viettää aikaa kanssani.
Hän halusi tietää, mitä olin oppinut Jumalasta.
Hän halusi viettää aikaa kanssani.
Kun vierailee jonkun luona, häneen pääsee tutustumaan kunnolla.
Silloin näkee ystävän aamukäytöksen ja sen, miten hän puhuu miehelleen.
Toisen oppii tuntemaan.
Sitä Daavid tarkoitti sanoessaan, että halusi asua Jumalan huoneessa.
Hän halusi tuntea Jumalan.
Jumalan tunteminen on tärkeää.
Ps. 103:7 "Hän on tehnyt Moosekselle tunnetuksi tiensä, -
Israelin lapsille suuret tekonsa."
Israel tiesi, mitä Jumala oli milloinkin tehnyt, -
mutta Mooses tunsi Jumalan tiet.
Mekin haluamme tuntea hänen tiensä.
Kiitos, Herra.
Jotkut tavoittelevat Jumalaa, ja toiset juoksevat häntä karkuun.
Jumala haluaa, että ihmiset tulevat asumaan hänen kanssaan.
Hän haluaa, että ihmiset tulevat tuntemaan hänen läsnäolonsa.
Kiitos, Herra.
Jumalan tuntemisen tie on täynnä yllätyksiä.
Herra haluaa vallata sydämemme ja luoda sinne paikan, -
jossa hän voi olla ja jossa voimme oppia hänet tuntemaan.
Siitä Daavid haaveili.
Ainoa asia, jota Daavid toivoi, oli saada asua Herran huoneessa.
Jumala kutsuu myös sinua.
Palaatko hänen luokseen?
Annatko anteeksi niille ihmisille, jotka ovat loukanneet sinua?
Lähdetkö tavoittelemaan tätä yhtä asiaa, Kristusta?
Jumala ei ole kiinnostunut mistään muusta.
Hän on täydellinen ja ihmeellinen.
Hänessä ei ole pimeyttä.
Jos sinua loukataan, Jumala ei ole sen takana.
Jumala on kaunis, eikä hänessä ole pimeyttä.
Hän on täynnä rakkautta, ja hän kutsuu sinua luokseen.
Palaa hänen läsnäoloonsa.
Tiedät, mikä saa ystäväsi ärsyyntymään.
Tiedät, mikä saa ystäväsi tuohtumaan.
Sitä Mooses tarkoitti, kun hän puhui Jumalan tuntemisesta.
Ystäväni on antanut minulle luvan puuttua hänen elämäänsä.
Jos näen heidän toimivan väärin, voin huomauttaa asiasta.
Olen pastori, joten moni on sanonut minulle näin.
Olen kuitenkin huomannut, -
että pystyn auttamaan vain niitä, joiden kanssa vietän aikaa.
Silloin alan tuntea heitä.
Näen, missä kohdin he kompastuvat. Rukoilen heidän puolestaan.
Kysyn Herralta, mitä tulisi tehdä.
Kun ihmiseen tutustuu, alkaa nähdä hänen tekemiään virheitä.
Silloin kysyn Herralta, mitä ystäväni elämässä on meneillään.
Jumala uskollisuudessaan näyttää jonkin asian.
Rukoilen sen asian puolesta, enkä yleensä sano mitään.
Jonkin ajan kuluttua he tulevat kysymään neuvoa -
juuri siitä samasta asiasta.
Silloin on oikea aika puhua, ja Jumala tuo parantumista.
Ystäväni voi jatkaa eteenpäin.
Niin Jumala toimii.
Hän haluaa, että vietät hänen kanssaan aikaa -
ja opit tuntemaan hänet.
Opit kuulemaan häntä paremmin, ja hän voi auttaa sinua enemmän.
Hän voi puhua sinulle ongelmistasi, kun olet valmis, -
ja niin pääset jatkamaan matkaa.
Jumala kaipaa sitä, että ihmiset asuisivat hänen kanssaan.
Kun pohdin tätä aihetta, -
mieleeni tuli jae, jossa Jeesus kertoo valmistavansa meille sijaa.
Rakastan sitä jaetta.
Monet uskovat, että Jeesus tarkoittaa jonkinlaista kartanoa.
Kirjaimellisesti se on kartano, jossa on paljon huoneita.
Me pääsemme asumaan Jumalan kartanon huoneisiin.
Kun pääsemme taivaaseen, -
emme joudu asumaan jossain kaupunginosassa, -
jossa on miljoonien muiden ihmisten kodit, -
erillään Jumalan kartanosta.
Sitten välillä pääsisimme Jumalalle kylään.
Jumala suunnitteli oman kartanonsa niin, -
että kaikki ihmiset mahtuvat asumaan hänen luokseen.
He saavat asua Jumalan kanssa ja oppia tuntemaan hänet.
He voivat keittää yhdessä kahvia.
Jumala haluaa asua kanssamme, ja sen takia hän loi taivaan.
Hän kutsuu meitä viettämään kanssaan aikaa.
Daavid halusi sitä.
Ps. 27:4 "Yhtä minä rukoilen Herralta, sitä minä pyydän: -
että saisin asua Herran huoneessa kaiken elinaikani, katsella -
Herran suloisuutta ja tutkistella hänen temppelissänsä."
Eikö olekin hienoa?
Daavid ikävöi Jumalaa, -
ja Jumala on ikävöinyt meitä alusta asti.
Eikö Jumalamme ole mahtava?
Hän haluaa olla sinun kanssasi.
Jos et ole koskaan pyytänyt häntä sydämeesi, -
voit rukoilla kanssani nyt.
Herra, Jeesus, tule sydämeeni asumaan.
Tule elämäni Herraksi.
Puhdista minut synneistäni ja uudista minut.
Jos rukoilit tämän rukouksen, kirkkauden Herra tuli luoksesi.
Hän tuli sinun kotiisi. Hän haluaa asua kanssasi.
Vietä aikaa hänen kanssaan. Seuraa häntä.
Jos olet jo ollut uskossa, -
mutta olet vetäytynyt kauemmas, -
voit palata takaisin.
Tulemme aina pettymään ihmisiin.
Sinäkin olet varmaan joskus pettänyt jonkun odotukset.
Päästä irti menneistä, ja palaa kirkkauden Kuninkaan luo.
Hän on sinun Isäsi, ja hänen kodissaan on paljon tilaa.
Hän kutsuu sinua sisään. Hän haluaa asua kanssasi.
Hän ei halua tavata sinua kaupungilla tai kahvilassa.
Hän kutsuu sinua omaan kotiinsa, jotta voisit tulla tuntemaan hänet.
Sillä tavalla voimme pysyä Jumalan läsnäolossa.
Oletko kaivannut hänen läsnäoloaan?
Näin saat tuntea sen.
Päästä irti menneistä.
Pyydä kirkkauden Herraa tulemaan elämääsi.
Pyydä häntä tulemaan entistäkin lähemmäksi, ja antaudu hänelle.
Silloin kirkkauden Jumala tulee luoksesi asumaan.
Saat asua hänen kanssaan ja elää hänen läsnäolossaan.
Tämä oli tällä kertaa sydämelläni.
Kiitos, että kutsuitte minut.
Rukoilen, että muistaisitte, kuinka paljon Herra teitä rakastaa.
Herra siunatkoon ja varjelkoon teitä kaikilla teillänne, -
Jeesuksen nimessä, aamen.
Suomennos: Hanna Tischer